Doložka finančných, ekonomických, environmentálnych vplyvov
a vplyvov na zamestnanosť a podnikateľské prostredie
 
1. Odhad dopadov na verejné financie
Nariadenie vlády, ktorým sa s účinnosťou od 1. júla 2007 navrhuje zvýšenie stupnice základných platov duchovných cirkví a náboženských spoločností má dosah na štátny rozpočet. 
a) odhad dopadu na štátny rozpočet
Celkový dopad na štátny rozpočet možno odhadnúť nasledovne:

	Rok 2007
3Q-4Q	Rok 2008	Rok 2009	
Počet duchovných cirkví a náboženských spoločností	3 673	3 765	3 876	
Plánovaná valorizácia 	7%	4%	4%	
Celková potreba na zvýšenie základných platov a odvodov do poistných fondov (tis. Sk)	21 620	29 920	31 950	
Finančné krytie úprav osobných požitkov duchovných bude zabezpečené v rámci limitu výdavkov schválených pre rozpočtovú kapitolu Ministerstva kultúry SR na príslušný rozpočtový rok.
b) Zvýšenie stupnice nemá dopad na rozpočty obcí a vyšších územných celkov.

2. Odhad dopadov na obyvateľov, hospodárenie podnikateľskej sféry a iných právnických osôb
Zvýšenie stupníc platových taríf nemá negatívny vplyv na obyvateľstvo ani na hospodárenie podnikateľskej sféry a iných právnických osôb. 

3.  Odhad dopadov na životné prostredie
Realizácia predloženého návrhu nariadenia vlády nemá žiadny vplyv na životné prostredie.

4. Odhad dopadov na zamestnanosť 
Realizáciou predloženého návrhu nariadenia vlády sa nepredpokladá žiadny vplyv na zamestnanosť občanov Slovenskej republiky.

5. Odhad dopadov na podnikateľské prostredie
Zvýšenie stupnice základných platov nemá negatívny vplyv na obyvateľstvo ani na hospodárenie podnikateľskej sféry a iných právnických osôb.